**J E G Y Z Ő K Ö N Y V**

a Magyar Állatorvosi Kamara Fővárosi Szervezete

**területi küldöttközgyűléséről**

**(2024. május 08.  - 13 óra)**

**Helyszín:** Állatorvostudományi Egyetem

 Könyvtár olvasóterme, Budapest, István u. 2.

**Jelen vannak a csatolt jelenléti ív szerinti küldöttek és Dr. Nádasdi Péter vendég.**

**Elnöki köszöntő**

Dr. Pintér Zsolt köszönti a megjelenteket. Kéri a határozatképesség megállapítását.

**Dr. Demjén Zsófia (titkárt helyettesítő vezetőségi tag):**

Megállapítja a határozatképességet: megállapítja, hogy 13:15-kor a jelenléti ív szerint a 30 megválasztott országos küldöttből **jelen van 12 területi** küldött, így **az ülés határozatképes**.

**A jegyzőkönyv-vezető és jegyzőkönyv-hitelesítők megválasztása**

**Dr. Pintér Zsolt**:

Felkéri a titkár távollétében Dr. Demjén Zsófia vezetőségi tagot a titkár helyettesítésére, a jegyzőkönyv vezetésére, ahogy azt a legutóbbi vezetőségi ülésen megszavazták. Dr. Demjén Zsófia elfogadta a felkérést.

**A területi küldöttek egyhangúlag megszavazták Dr. Demjén Zsófiát jegyzőkönyvvezetőnek.**

**Dr. Pintér Zsolt:** jegyzőkönyv-hitelesítőknek javasolja Dr. Fok Évát és Dr. Papp Hedviget. Mindketten vállalják a felkérést.

**A küldöttek Dr. Fok Évát és Dr. Papp Hedviget 12-12 igen szavazattal elfogadták jegyzőkönyv-hitelesítőnek.**

**A jelölő - és a szavazatszámláló bizottság megválasztása**

**Dr. Pintér Zsolt**: Mivel tagságunk létszáma elérte a 750 főt (752 tag van jelenleg a budapesti szevezetben) tagot is választani kell, szükséges lesz jelölő bizottságot és szavazatszámláló bizottságot is választani. Dr. Bánfi Andrást, Dr. Zöldi Tamást és Dr. Albert Mihályt javasolja jelölő bizottsági tagoknak. Mindhárman vállalják a felkérést.

**A küldöttek Dr. Bánfi Andrást, Dr. Zöldi Tamást és Dr. Albert Mihályt 12-12 igen szavazattal elfogadták jelölő bizottsági tagnak.**

**Dr. Pintér Zsolt**: Javasolja, hogy a jelöltek felállítása után a jelölő bizottság alakuljon át szavazatszámláló bizottsággá. Dr. Bánfi András, Dr. Zöldi Tamás és Dr. Albert Mihály vállalják a szavazatszámláló bizottsági felkérést is.

**A küldöttek Dr. Bánfi Andrást, Dr. Zöldi Tamást és Dr. Albert Mihályt 12-12 igen szavazattal elfogadták szavazatszámláló bizottsági tagnak.**

**Dr. Pintér Zsolt**: Kéri a jelölő és a számláló bizottság tagjait, hogy válasszanak maguk közül elnököt.

**A bizottság tagjai Dr. Zöldi Tamást választják elnöknek mind a jelölő -, mind a számláló bizottságban.**

**A napirend elfogadása**

**Dr. Pintér Zsolt**: A mai ülés tervezett napirendjét a Meghívóban minden küldött megkapta. Ismerteti a tervezett napirendet. Kérdezi a küldötteket, hogy kíván-e valaki szólni a javasolt napirendi pontokkal kapcsolatban.

Nincs hozzászólás.

**Pintér Zsolt**: Ki fogadja el a kiküldött napirend tervezetet?

Egyhangú igen.

**Dr. Pintér Zsolt:**

**A Küldöttközgyűlés az ülés napirendjét elfogadta.**

1)      Elnöki beszámoló a 2023-as évről  
2)      Új országos küldött választása  
3)      Bizottsági beszámolók (FB, OB)  
4)      A 2023-as pénzügyi beszámoló, vitája és elfogadása

5)      A 2024 évi költségvetési terv vitája és elfogadása

6)      Egyebek

1.) **Elnöki beszámoló a 2023-as évről** (dr. Pintér Zsolt)

**Dr. Pintér Zsolt:** Nem tesz kiegészítést az írásban megküldött beszámolóhoz.

**Az elnöki beszámoló egyhangúlag elfogadásra került.**

**Dr. Tancsa Nóra**:

Köszöni az időben megkapott beszámolókat.

Olyan üzlethelyisége van, ami üres az első kerületben. Erre hátha van valami ötlete a kamarának, hogyan lehetne hasznosítani – pl. eszközbemutatás, stb.

**Dr. Pintér Zsolt:**

Legjobb kihasználtság a tartós bérlet lehetne. Köszöni a javaslatot.

**Dr. Tancsa Nóra**: Gondolt rá, hogy lehetne pl. Mora vetcore vagy egyéb ilyen kezelésekre alkalmas.

**2.) Új országos küldött választása**

Ajánlások

Dr. Pintér Zsolt ajánlja Dr. Nádasdi Pétert.

A jelölt bemutatkozik: 2016-ban végzett, azóta Tutivetben dolgozik, ezen kívül menhelyeknek segít, állatvédelemben vesz részt tevékenyen.

Más ajánlott személy nincs.

A jelölő bizottság megállapítja, hogy nincs összeférhetetlenség, tagja a fővárosi kamarának, és vállalja a jelöltséget – erről tett írásbeli nyilatkozatot is.

Látható többséggel elfogadja a kkgy az ajánlott személyt jelöltnek.

Jelölőbizottság elnöke nyilatkozik, hogy Dr. Nádasdi Péter lett jelölt országos küldöttnek, felkerül neve a szavazólapra.

Titkos szavazás eredménye:

A szavazatszámláló bizottság elnöke megállapítja, hogy **12 igen szavazattal megválasztották dr. Nádasdi Pétert a MÁOK Fővárosi Szervezete országos küldöttjének.**

Dr. Pintér Zsolt gratulál a megválasztott küldöttnek.

**3.) Bizottsági beszámolók: (írásban kiküldésre kerültek)**

Pintér Zsolt kérdezi, hogy kinek van kérdése, hozzászólása a kiküldött beszámolókhoz.

Felügyelőbizottsági beszámoló:

Nincs hozzászólás.

Oktatási bizottság beszámoló

dr. Vizi Zsuzsanna kimentette magát, dr. Pintér Zsolt hozzászólása:

Utólagosan értékelték és lezárták a ciklust. Országos nyilvántartásból 111 fő maradt fenn, ebből sokan igazolták a továbbképzési pontokat.

2023 december 6-i vezetőségi ülésre 21 problémás tag maradt, innentől a vezetőség vette át az ellenőrző feladatot - mindenkivel felvette a kapcsolatot, a tagok kérelmére utólagosan beszámításra került 2023-as és 2024-es konferenciamegjelenés is.

Felmerült az is, hogy a GYED-en, GYES-en lévők, tartós betegállományban lévők esetében nagyon fontos, hogy a státuszmódosítás időben megtörténjen. Bejelentés alapján alaptagdíjasra teszik azonnal a kollégát. Ha ez elmarad, utólag a kiszámlázott tagdíjak összegét már nem lehet visszavonni. Ez a teljesítendő továbbképzési pontok szempontjából is fontos.

Mindenkinél rendezve lett végül a továbbképzési pontok kérdése. Ezzel a vezetőség lezárta a 2019-2022 továbbképzési ciklus értékelését.

Felmerült még, hogy ne 2023. utolsó negyedévben tartsa a fővárosi szervezet a továbbképzést, hanem 2024 első negyedévben, így is történt.

**Dr. Fok Éva:** Lesz erről kör e-mail? Vagy honnan tájékozódnak, erről akiket érint?

**Dr. Demjén Zsófia:** már a vezetőségin is felmerült, több fórumon is fontos erről a tájékoztatás: kör e-mail, stb.

**A felügyelő bizottsági beszámoló és az oktatási bizottsági beszámoló is egyhangúlag elfogadásra került.**

**4.)** **2023-as évi pénzügyi beszámoló, vitája és elfogadása**

**Dr. Pintér Zsolt:**

2023-as tényszámok

Tagdíj emelés következtében megnövekedett tagdíjbevétel.

Kamatbevétel is jelentős volt, sikerült előnyös kondíciókat elérni a banknál.

Versenypiaci rezsik, személyi jellegű ráfordítások viszont nőttek a drágulások miatt, ezeket figyelembe véve már nagyobb költségekkel tervezünk 2024-re.

Konferencia pályázat sikerrel zárult, a keretet majdnem teljesen kihasználták a pályázó kollégák.

Irodai dolgozóknak visszamenőleg 10% béremelést javasolt 2024 áprilistól visszamenőleg – ez egyhangúlag megszavazásra került. A tiszteletdíjak ugyanakkor nem emelkednek.

Szociális támogatást keretösszege csökkent.

**A 2023-as pénzügyi beszámoló egyhangúlag elfogadásra került.**

**5.) 2024. évi költségvetési terv vitája, elfogadása**

**Dr. Pintér Zsolt:** Az előző napirendi pontban más említette a 2024 évi változásokat.

**A 2024-es költségvetési terv egyhangúlag elfogadásra került.**

**6.) Egyebek**

**Dr. Pintér Zsolt**:

Számlák elektronikusan mennek, ez csak a tagok egy részénél működik, másoknál Spambe megy, nem nyitja meg a tag, megváltozott az e-mail cím és nem jelentette  stb.

2023.06.30-án 271 fő-nek volt korábbi tagdíj tartozása, 2023 dec. 05-én ez 148 főre csökkent, ugyanakkor 193 fő a 3. Negyedévet nem fizette be.

Felmerült a 2023 dec 6-i vezetőségi ülésen, hogy legyen egy pénzügyi vezetőnk/tanácsadónk – a kamara főkönyvelője Tujner Krisztina lett megbízással 2024-re - február óta tevékenykedik. 2023 februártól részidős megbízással Sényi Krisztina foglalkozott ezzel eddig, hogy a tartozásokat rendezzék az elmaradó kollégák. Amióta Tujner Krisztina tanácsadóként dolgozik ezen, megváltozott a hatékonyság.

Az idén kibocsátott számláknál az I. Negyedévre már csak 53 tartozó van!

A II. negyedévre 99 tartozó – de itt tegnap jártak le a számlák, és tegnap érkezett a számlánkra egy nagyobb összeg, tehát nagyobb számú utalás.

2 olyan szolgáltató, aktív tag van, akit nem lehetett elérni – tértivevényes felszólítás megy kétszer, ha erre sem reagálnak, akkor a vezetőség a jogszabályban meghatározott módon jár el és értesíti a tagokat a tagság megszünéséről, utána a tag fél évig nem vehető vissza, addig nem dolgozhat.

El kell érnünk, hogy féléves nemfizetés után automatikusan etikai eljárást kezdeményezzünk, melynek eredménye első esetben megrovás lehet, de ekkor is az eljárási díjat ki kell fizetni, ez 30000 Ft. Ha tárgyalás is van, ennek összege 80000 Ft, de lehet akár pénzbüntetés is.

Tagdíjhátralékos öregségi nyugdíjas alaptagdíjasokat próbáljuk utolérni, egyúttal felhívjuk figyelmüket, hogy igényeljenek kedvezményt a tagdíjból a továbbiakra.

**Dr. Papp Hedvig** bemutatkozott az új küldött kollégának, aki korábban fórumon kifogásolta, hogy a korábbi alelnökünk a legutóbbi küldöttválasztáskor ettől eltekintett, mert úgy érezte, aki tisztségviselőként tevékenykedett korábban annak talán nem kell egy ismételt alkalomkor újból bemutatkozni.

**Dr. Bánfi András:** Az évente rendezett továbbképzéssel nincs valami rendben, kevés a jelentkező és a részvevő a fővárosi kollegák közül. Vagy nincs rá szükség, vagy rossz a tájékoztatás.

**Dr. Pintér Zsolt:** Jelen volt, meglepően magas színvonalú volt. Rövid beszámolók, pörgős esetbemutatások voltak. Mindenképp jó lenne ebben a formában folytatni.

**Dr. Bánfi András:** Próbálják meg a jelenlévők is hirdetni, támogatni a részvételt a jövőben.

Ha nincs más kérdés vagy hozzászólás, dr. Pintér Zsolt **bezárja a küldöttközgyűlést**.

Mindenkinek köszöni a részvételt.

Budapest, 2024. május 08.

                                                                               Dr. Demjén Zsófia

                                                                              Jegyzőkönyv vezető

                       Dr. Fok Éva Dr. Papp Hedvig

                  Jegyzőkönyv hitelesítő                                                         Jegyzőkönyv hitelesítő

                                                                                        Dr. Pintér Zsolt

                                                                                         levezető elnök